KAKO POSTATI ODVJETNIK
Pozdrav.
Došao sam po Hasha.
Yoon Seok-hoon.
Moramo razgovarati.
Što si rekao Yeon-a?
Danima je bila loše raspoložena
otkad te posljednji put vidjela.
Rekla je da je iznutra prazna.
Moram li odgovoriti?
Treba joj samo nekoliko tvojih riječi.
Bilo je više od nekoliko.
Nije u tome poanta.
Ostao si samo da mi to kažeš?
Možeš misliti.
Reci što želiš. Imaš pet minuta.
Kad se rodi Čudo…
„Čudo”?
Nadimak naše bebe.
Kad se rodi Čudo, preselit ćemo se u Singapur.
Dobio sam iseljenički zadatak u Singapuru.
Kad to riješim,
prebacit ću se u neku lokalnu tvrtku i živjet ćemo ondje.
Ondje je bolje odgajati djecu.
- A Hash? - Ide s nama.
Tko kaže da ga smijete uzeti?
Objavljuješ mi rat?
Ne, nije to…
Nema šanse.
Hej.
S nama je preko tjedna, s tobom za vikend.
Mi smo mu primarni skrbnici.
Tko te proglasio njegovim skrbnikom?
Ti si samo muž jednog Hashevog skrbnika.
Tko si ti da nas razdvajaš?
Ne želim vas razdvojiti…
Ušuti.
Podnijet ću tužbu, pa ne čini ništa naglo.
Nisam ništa trebao ni reći.
Idemo.
Zašto mi govoriš da uzmem mačku?
To je samo gnjavaža.
Bit ćeš usamljena kad odem u Daegu.
Usamljena?
Izuzev posljednjih nekoliko godina, većinom si radio na okružnim sudovima.
Zašto se sad brineš?
Pogledajmo samo.
Kažu da je lakše brinuti se za mačke nego za pse.
Sve naše mace oko tri mjeseca ostaju uz svoje majke.
Nježne su i zdrave.
Najpopularnije vrste
su britanske kratkodlake, Ragdoll i Munchkin.
Ova je kći prvaka.
O, prvaka?
Da, tata joj je Tristan, zlatni britanski kratkodlaki
koji je pobijedio na mačjoj izložbi TICA.
Ima sjajan pedigre i sjajna je vrsta.
Vrlo je odana, poput psića.
Želite li je pridržati?
Naravno. Probaj.
Zašto protupožarni alarm mora biti tako glasan?
Oprostite. Stalno molim da ga stišaju
jer to plaši mace.
KANG HYO-MIN 28 GODINA RANIJE
U redu je. Stižem odmah.
Oprosti, dušo. Jesam li te uplašila?
Jako mi je žao. Molim te, ne plači.
KANG HYO-JU
Čekaj malo, dušo.
Dušo?
Dušo.
U redu je. Mama će te štititi.
Što je s onom?
Ona nije dostupna.
To je lutalica s posebnim potrebama.
Gluha je i ne zna ni mjaukati.
Ajme, sve su se sakrile.
Ubrzo će izaći.
Hoćete li im dati neke poslastice?
- Oprostite. - U redu je.
Dušo.
11. POGLAVLJE DVONOŽNA ZVIJER
Pozdrav.
Vi ste g. Yoon Seok-hoon?
Da, ja sam.
Baš kul.
Još nisam upoznao odvjetnika.
Slikajmo se
za uspomenu.
Jedan, dva.
Ovo je gđa Kang Hyo-min, jedna od odvjetnica iz mog tima.
- Zdravo, ja sam Kang Hyo-min. - Shvaćam. Zdravo.
Spomenuli ste tužbu za kršenje privatnosti protiv TK Telecoma.
Možete li nam reći kakve su osobne podatke odali?
Kad sam kupio novi mobitel,
dao sam da mi prebace stare podatke.
Ali zaboravio sam se odjaviti iz oblaka
i zaposlenik je vidio snimku koju je prijavio policiji.
Kakvu snimku?
Bolje da vam pokažem.
Samo trenutak.
CHOCO, GUYEON-DONG SEOLGI, HONGYEON-DONG
DUBU, HUIWON-DONG
UČITAVANJE
Nemoj zaboraviti održavati tu energiju. Može?
Danas ćemo se zabaviti.
Mislim da nam je jasno. Možete ugasiti.
Zove se Dubu.
Pun je ljubavi.
Shvatili smo.
Je li dosta?
Slobodno izađite.
Molim?
Sam ću voditi ovaj slučaj.
Dobro.
Prema snimci,
izgleda da je prijava opravdana.
Nasilje nad životinjama je zločin,
a na prijavu zaposlenika
može se gledati kao na zakonski čin izvršen za javno dobro.
Kako je to zakonski?
Ovo je moj privatni život, a snimka je moja.
On ju je dao policiji.
To nije protuzakonito?
Zakon štiti osobnu privatnost.
Ali
postoje iznimke ako to uključuje kažnjive radnje.
Je li?
Onda, možete li biti moj odvjetnik?
Slučaj je prebačen tužiteljstvu.
Nažalost, nećemo moći preuzeti ovaj slučaj.
Zašto ne?
Vrhunski ste odvjetnik.
Imam još jedan sastanak.
To je apsurdno.
Zaposlenik TK-a ga je prijavio policiji,
a on to naziva povredom podataka?
Kakav gad.
Na prevaru je dobio sastanak.
Ponudite zastupništvo onome koji ga je prijavio.
Pošaljite tužiteljstvu obavijest o zastupanju.
Iako nismo službeno unajmljeni,
to predstavlja sukob interesa jer smo informacije dobili
tijekom sastanka s klijentom.
Odvjetnička etika vrlo je važna.
Ali zakon je nedovoljan kad se radi o pravima životinja.
Nemam luksuz da se brinem oko tehničke etike.
Onda ćemo poslati objavu o zastupanju
i tužiteljstvu podnijeti sažetak mišljenja.
Tražit ćemo strogu kaznu.
Udružite se s grupom za zaštitu životinja, podnesite žalbu iz javnog interesa
i pripremite se za građansku tužbu.
Moramo vršiti financijski pritisak kroz odštetu.
Da obavijestimo i medije?
Pretvorimo li ovo u javni problem,
osigurat ćemo strožu kaznu.
Već je došlo do negodovanja javnosti zbog sličnih slučajeva,
ali zakon ih sporo sustiže.
Spriječiti daljnje zločine važnije je od kazne.
Ali ipak,
teško da će mu suditi dok je u pritvoru, a podnese li žalbu,
to će trajati oko dvije godine.
U međuvremenu, koliki će još patiti?
Ovo bi moglo završiti i bez zatvorske kazne.
Zatvorska kazna za nasilje nad životinjama izuzetno je rijetka.
Poduzmimo svaku radnju koju trenutni zakon dozvoljava.
Podnesite zahtjev za zabranu vlasništva
i zabranu prilaska azilima.
Da, gospodine.
Povijest nasilja nad životinjama znak je psihopatskih sklonosti.
Možda je naudio i ljudima,
pa vidite ima li neriješenih slučajeva u blizini g. Junga.
Velika je šansa da su žrtve beskućnici
ili ranjive starije osobe.
Da. Shvaćam.
Bacite se na posao.
G. Lee, trenutak, molim.
Ja? Dobro.
To je glupost.
Hash nije samo neki pas.
Bio je napušten, ali odgojili ste ga s ljubavlju
da bude pristojan čovjek…
Mislim, pristojan pas kakav je danas.
Smirite se i sjednite.
Što namjeravate?
Tražit ću preliminarnu zabranu.
Ne želim to učiniti sam, pa ću unajmiti nekoga.
Znate li nekog tko ima iskustva s time?
Moram provjeriti.
Čekajte malo. I ja sam odvjetnik.
Ne morate tražiti. Ja ću to učiniti.
Čemu taj pogled?
Nemojte reći
da sumnjate u moje odvjetničke sposobnosti.
Ne. Uopće.
Ne sumnjam,
ali jeste li vodili parnicu za ljubimce?
Kao što ste već rekli,
nažalost, životinje se pravno gledaju kao stvari,
pa će to biti isto kao zabrana oduzimanja imovine.
To stalno radim.
Tko poznaje vašu situaciju bolje od mene?
Ja…
Dat ću sve od sebe.
Dobro. Veselim se našoj suradnji.
Znate, nisam jeftin.
Da.
- Ja ću srediti papirologiju. - Dobro.
Uplašila si me.
G. Lee.
Što radiš ovdje?
Htjela sam pitati za ovo.
Ali o čemu se tu radilo?
Ne moraš znati.
- Recite mi. - Ništa.
Što je?
JAPANSKA KUHINJA
Stvarno?
To je pogrešno.
Zar ne?
Hash nije samo neki pas g. Yoonu.
- Poput sina mu je. - Točno.
Pružit ću mu potporu.
Zašto?
Radim ovo izvan radnog vremena.
To neće utjecati na tvoju reviziju uspješnosti.
Znam da neće.
Zašto onda?
Zašto bih propustila priliku da naučim nešto više od vas?
Ma daj. Što bih te ja mogao naučiti?
Sigurno nešto mogu pronaći,
ali prvo pitaj g. Yoona.
Ako se složi, pustit ću te.
Možda neće htjeti otkrivati privatni život suradnici.
A vama?
Ja sam mu neposredni podređeni.
Ti si dvije stube ispod.
Dobro. Pazi sad.
Ti si ovdje. Ja sam ovdje.
Gđa Heo je ovdje.
G. Yoon je ovdje.
Shvaćaš?
Shvaćam.
Dobro.
Hrana je stigla.
- Porcija je ogromna. - Ajme.
- Hvala. - Izgleda dobro.
Hvala.
Dobar tek.
- Izgleda jako dobro. - Da.
U redu.
Što to radiš?
Znam narezati meso.
- Dosta je. Prestani! - Samo uzmi.
Hej, novakinjo.
Idi jesti onamo. Ne smetaj.
Ne viči na nju. Samo uživa u jelu.
Jedi.
Nevjerojatno.
Nije li ukusno?
Jako ukusno. Ovdje znaju što rade.
Ozbiljno.
Dobro je.
Ajme, tko zove tijekom ručka? To je nepristojno.
Zdravo, gospodine. Ne, u redu je.
Kakav to odvjetnik ide na pauzu za ručak?
Naravno.
Da, naravno.
TATA
Znaš da me prebacuju na okružni sud Daegu, zar ne?
Vraćat ću se vikendima,
ali kad stigneš, vidi kako je mama.
Volim te uvijek.
Uzdišeš kao da je smak svijeta.
Gđo Heo.
Žena koju ste sreli neki dan u kafiću vaša je kći, zar ne?
Da.
Izgleda da je i mamama teško
kad ih kćeri povrijede, zar ne?
Da. I majke su ljudi.
Ali odnos između majke i kćeri
prilično je složen.
To su istovremeno mržnja i ljubav.
Ne podnosite se, ali si nedostajete.
Mislite li da su i druge mame i kćeri takve?
Možemo pretpostaviti da je većina takva.
Savršene mame i kćeri su rijetke.
- Zašto mislite da je tako? - Nisam sigurna.
Možda zbog neiskustva.
To je prvi put i za mame i za kćeri.
Zašto pitaš? Jesi li uzrujala svoju mamu?
Mislim da sam je malo povrijedila.
Kako god, vjerojatno je povrijeđena. Ti si joj ipak kći.
Ali tu je ranu lako izliječiti.
Jer ti si joj kći.
- Stvarno? - Da.
Moja me kći jednom jako povrijedila.
Ali kad me neki dan nazvala mamom…
Mama.
Bilo je gotovo. Sve mi se istopilo.
- Stvarno? - Shvatit ćeš kad postaneš mama.
Stalno to čujem.
Da je ljubav nevjerojatna i plemenita,
ali majčina je ljubav nešto malo posebnije.
Iskustvo iz druge ruke nije dovoljno da to shvatiš.
Zato je najgore što mama može reći svojoj kćeri:
„Nadam se da ćeš imati ovakvu kćer.”
To mi se ne bi svidjelo.
Znam da je klišej, ali budi dobra prema njoj dok još možeš.
Uvijek budi zahvalna što ti je mama još uvijek tu.
Budi brižna prema njoj.
Imate li dobar odnos sa svojom mamom?
Umrla je.
Vidjeti mamu kako leži u mrtvačnici,
šokantan je prizor.
Zapitaš se: „Je li uvijek bila ovako mala?”
Ne možeš se oprostiti bez kajanja.
Ali ipak,
nemoj ostaviti ožiljke na srcu ako ne moraš.
Budi dobra prema njoj za svoje dobro.
Ciglu po ciglu
i izgradi zaštitni zid ljubavi
da te kasnije manje boli.
Hoću, gđo Heo.
Jedi.
Čekajte. Moja boca.
Samo idite. Idem po nju.
- Dobro. - Vidimo se.
Hajde. Požuri se.
Baš si smiješan.
Stvarno ništa ne primjećuje.
Što pokušavaš?
Slobodno uzmi megafon i svima reci.
Smijem li?
- Ja sam… - Prestani!
Ajme.
Nevjerojatan si.
- Ta-da. - Što je to?
Mislio sam da je moja žena umorna.
Partner sam koji pruža potporu.
Više ne jedem slatkiše. Ni šećer.
Ovo je bez šećera.
Ali moje je srce puno slatkoće.
Daj mi jednu.
Reci: „A.”
Jako je ukusno.
- Zar ne? - Da.
Stalno ih jedem.
Daj mi još jednu.
- Dvije? - Da.
Trebala bih jesti barem dvije odjednom.
I vi imate psa?
Koji je tvoj problem, gade?
Nisam još ništa učinio.
Gđo Kang, vi prvi izađite.
Dobro.
To boli.
Dodajte njegovo lice u sustav i zabranite mu ulaz.
Da nikad više ne uđe.
Da, gospodine. Idemo.
Kakav psihopatski perverznjak.
Hvala nebesima na g. Yoonu.
O čemu govoriš? Ja znam taekwondo.
Ne zezaj se.
Najpametnije je maknuti se.
Da.
Uglavnom, je li ti se mama javila?
Nije.
Bolje nemoj reći mojoj mami za ovo.
Neću.
Poludjela si kad smo razgovarale o tebi.
Danima je nisam nazvala.
Nije ti se javila?
Ne, nismo se čule.
Sirota gđa Choi. Sigurno je jako uzrujana.
Ignorira moje poruke i ne zove ni Ji-eun.
Ako ti ne odgovara na poruke, nazovi je.
Jesam. Nije se javila.
To je sigurno gđa Choi.
Halo?
Gđo Kang. Gdje ste sad?
Kod kuće.
Nešto se dogodilo?
Pa…
Udario me auto i u bolnici sam.
Što?
Jesi li teško ozlijeđena?
Ne, dobro sam.
Da budem iskrena, honorarno dostavljam hranu.
Zašto?
Za mamin dug?
Ne, to smo se jasno dogovorile.
Htjela sam se upisati u teretanu, ali sam mislila
da bih ovako mogla vježbati i brže uštedjeti za novi stan.
Radim to kad ne moram raditi dokasna.
Shvaćam.
Puštaju me u nedjelju.
Što je s blizankama?
Kod moje su tete. Ona ih danas čuva.
Ali problem je sutra.
Obećala sam im da ćemo izaći jer je vikend.
Da ih ja pričuvam?
Stvarno? Vikend je. Nemaš planove?
Nemam.
Stvarno?
Tek smo se počele družiti i već ti stvaram neugodnosti.
Ma daj, ne govori to.
Bez brige. Dobro ću ih čuvati.
Puno ti hvala.
Bez brige i ozdravi brzo.
- Tko je to bio? - Ho-yeon.
- Ozlijeđena je? - Da.
Imala je prometnu, ali nije teško ozlijeđena.
Sigurno sam genij.
Hash, moramo i ovo spakirati.
KANG HYO-MIN
Halo?
Halo. G. Yoon! Nešto se dogodilo?
Ne, ništa se nije dogodilo.
Ispričavam se.
Slučajno sam nazvala.
U redu je.
Ja…
Da?
Pitala sam se imate li sutra neke planove.
Imam nekog posla.
Shvaćam.
Da. Naravno.
Je li sve u redu?
KANG HYO-JU
U redu je.
Mama će te štititi.
Gospođo, što vas dovodi ovamo ovako kasno?
Imamo druge zdrave mačiće s dobrim pedigreom.
Mogla bi biti zahtjevna ako niste dosad imali mačku.
Ne, uzet ću je.
Učit ću usput.
U redu.
Onda ću vam dati nešto za prvu noć.
Kutije s pijeskom ključne su za mačke.
- Objasnit ću vam sve. - U redu.
U redu.
Zabavimo se danas.
Hej.
Zdravo.
Hej. Kako ste?
- Dobro. - Idemo.
Hajdemo.
Ti to možeš
Samo reci to
Mi možemo sve
Što god treba
Oprezno.
Seo-yeon, Mi-yeon, čekajte nas.
Ovdje je baš lijepo.
Jeste li već bili ovdje?
Da, dolazim često s Hashom.
Shvaćam.
I blizankama se sviđa.
Koliba je prilagođena ljubimcima i djeci. Sigurno će im se svidjeti.
Oprostite što sam vam upropastila vrijeme s Hashom.
Nisam htjela.
U redu je. Ovo je još i bolje.
Lijepo je. Čini se da Hash uživa u društvu.
Rezervirao sam još jednu sobu. Možeš ostati s blizankama.
Hvala, g. Yoon.
Hash, ne!
Hej!
U redu je, Hash.
Mi-yeon, podigni ruku.
- Evo, Mi-yeon. - Seo-yeon.
Što radite?
Odmaram. Gdje su blizanke?
Zaspale su.
Sigurno su umorne.
I Hash djeluje umorno.
Naravno.
Iscrpljujuće je paziti na djecu.
Bilo nam je lako, zahvaljujući njemu.
Da.
Hash je pravi anđeo.
Jako je pametan. Ima dječju energiju i igra se s njima.
Čula sam
da se Hash možda seli u inozemstvo.
Čula sam vaš razgovor.
Da?
I ja bih htjela pomoći.
To je osobna stvar.
Ništa komplicirano.
Možda nije komplicirano, ali je važno.
Koja korist od odvjetnika
ako si ne možemo pomoći s pravnim problemima?
Prava nagrada je u međusobnom pomaganju i pružanju potpore.
Kad sam vas danas vidjela s Hashom,
htjela sam vam još više pomoći.
Znate da sam sposobna. Sigurno bih bila od koristi.
Ja sam ipak vaše najveće remek-djelo.
U redu. Prihvaćam.
Hvala što ste me unajmili.
Dat ću sve od sebe.
Ali…
I mene brine kako ću ih spriječiti.
Moja bivša supruga je slikarica koja radi od kuće.
Njezin muž uvijek može uskočiti.
S druge strane, ja sam sâm.
Zato vama Hash više treba.
To i ja mislim,
ali na kraju bi Hash tako bio više usamljen.
To je prava ljubav.
Kakav je Hash bio kao štene?
Sigurno je bio sladak. Imate slike?
Bio je ovoliki.
Bio je jako malen.
Sladak i neodoljiv.
Samo malo.
- Zdravo. - Da, zdravo.
- Preporučeno pismo. - Dobro.
- Potpišite ovdje. - Može.
Izvolite. Hvala.
NALOG O ZABRANI PRIJENOSA VLASNIŠTVA
Nalog za obustavu prijenosa vlasništva…
Kao da već nismo znali da si odvjetnik.
Gledaj kako napadaš, Yoon Seok-hoon.
Tko je?
Preporučena pošta s posla.
Pravo je olakšanje što danas radim od kuće.
Ovakvu igru želiš? Dobro.
- A kineska hrana? - Što želiš jesti?
- Htio sam pojesti sendvič. - Sendvič?
- A varivo s ljutom kobasicom? - Varivo?
S ramyeon rezancima.
SNIMKE, EMAIL, HYNIC CORE, SASTANCI
KOPIRANJE
Zašto si tako nervozan?
Uplašio si me.
Nisi na ručku?
Samo idi. Ja ovo moram dovršiti.
Dovrši kad pojedeš. Nemoj preskakati obroke.
Žao mi te, Yun-geun.
Kao da te muči neka lažna nada.
Ako se dovoljno potrudiš, misliš li
da će ti dati da budeš odvjetnik?
Gđo Kwon.
Odjeni se.
Molim?
Tko je to bio?
Tko te na ovo nagovorio?
Kako to mislite?
Otvori vrata.
Znao sam da ste u braku, gđo Kwon.
Znam da je preljub za moralnu osudu,
ali pao sam na vaš šarm…
Prestani.
Nemam želju
upropastiti tvoju budućnost zbog ove gluposti.
Budeš li surađivao,
poštedjet ću te.
Možete li nas ostaviti nasamo?
Poznajete me, zar ne?
Da.
Radio sam s vama na parnici s prevarom kupaca Wiz Osiguranja.
Sjećam se da ste bili jako sposobni.
Da.
Zahvaljujući vašoj pohvali,
počeo sam dobivati značajne zadatke.
Samo ste mi vi dali…
Pravedno priznanje.
Jesu li vas ucjenjivali? Ili su vam obećali promaknuće?
U ovoj situaciji,
samo vam ja mogu pomoći.
Oboje.
Kako bih platio pravni fakultet,
nekoć sam radio na snimanju filmova za odrasle.
Ucjenjivali su me time.
- Tko? Ha Du-sik? - Da.
Obećao mi je da ću postati odvjetnik.
Provjerio sam evidenciju rada
i vidio da ste bili u timu kad je Hynic Core
dobio Bluestoneov novac i kad je prodan Optalynu.
Što ste radili na tim slučajevima?
Nezahtjevne poslove, kao inače.
Organizirao sam bilješke sastanaka, kopirao,
uništavao povjerljive dokumente, među ostalim.
Ne možemo obećati
da ćete postati odvjetnik.
Ali mogu obećati da ću stvoriti sustav u kojem će vas
pravilno procijeniti isključivo prema vašim sposobnostima u Yullimu,
a ne prema poslovima tijekom studija ili rezultatima pravosudnog ispita
koji vas prate do sad.
Iza g. Ha Du-sika stoji
g. Ko Seung-cheol.
Znamo.
Neće samo promatrati.
Pobrinut će se da se više nikad ne bavim pravom.
Mislite da gđa Kwon ne može učiniti to isto?
U svakom slučaju, morate odabrati.
Što god odabrali, morate se pripremiti
da ćete izvisiti u industriji ako krene po zlu.
Ali korak smo ispred njih u jednoj stvari.
U čemu?
Održavamo obećanja.
Pomognete li nam, bit ćete sigurni.
Prema vama će se odnositi pravedno.
Što…
da učinim?
Čuo sam da ste čuvali zapise o svemu.
Imate li zapise o Bluestoneu i Optalynu?
Da.
Sve imam.
Imam i povjerljive dokumente.
Zašto?
Kunem se da sam ih zadržao samo da proučim…
Znate li što tražimo?
Da.
KOPIRANJE: 99 % DOVRŠENO
KO SEUNG-CHEOL
Naprijed.
Ovdje je g. Ban Gi-seung.
Gospodine!
Slobodni ste.
Što se događa? Rekao sam ti da ne dolaziš.
Ispričavam se, ali važno je.
Pogledajte.
Što je ovo?
Optalyn je podnio
tužbu protiv Zaklade Bluestone.
Tužbu? Zašto?
Zbog povrede izjava i jamstava prodavatelja.
O čemu to govoriš?
Optalyn je kupio Hynic Core zbog NPU tehnologije.
Da je održavaju i razvijaju,
trebaju im podaci o jezgri i operativna logika.
Ali softverski kod je šifriran
i jezgrena logika je nedokumentirana.
Nemoguće ju je implementirati.
Što?
Drugim riječima,
Optalyn je kupio samo ljusku tvrtke.
Samo malo. Dosad to nismo znali?
Poluvodiči nam nisu jača strana.
Predali smo sve materijale povezane s Hynic Core tehologijom.
Što je točno kršenje ugovora?
Klauzule pet i trinaest.
IZJAVE I JAMSTVA PRODAVATELJA
Optalyn traži raskid ugovora,
povrat kupovne cijene i kompenzaciju štete.
Koliko?
Procjena je preko 200 milijardi wona.
Gospodine.
Kako da odgovorimo?
Zašto pitaš mene?
Bluestone je zaklada kojom upravlja tvrtka za upravljanje imovinom.
Oni bi to trebali srediti.
Čekajte.
Kako to možete reći?
Odlazi. Ovdje ima mnogo znatiželjnika.
Javit ću se.
Gospodine.
Da, gospodine.
Shvaćam.
POZIV
TATA
Hej, tata.
Ne mogu dobiti mamu.
Je li slučajno s tobom?
Ne, baš sam te htio nazvati da vidim je li kod kuće
jer je ni ja ne mogu dobiti.
Stvarno?
Mislila sam da me ignorira jer se ljuti na mene.
Vidjet ću je li kod kuće.
Sigurno jest.
Mama.
Spava?
Mama.
Mama?
Mama.
Što je? Što se dogodilo?
Hyo-min.
Tako sam se prestrašila.
Nikad nisam vidjela da tako plače.
Što je maci?
To je nuspojava od cjepiva.
Onda je odvedi veterinaru.
Misliš da već nije?
Dali su maci antibiotike na hitnoj i pomažu joj.
Ali ne želi je napustiti, plače kao kišna godina.
Dobro, dolazim odmah.
Dobro. Požuri se.
Mama, Ji-eun stiže.
Zašto? Kasno je.
Njezina obitelj ima šest mačaka.
Razumije se u mačke.
Stvarno?
Jesi li jela?
Dobro sam. Nisam gladna.
Nisi ni spavala. Izgledaš grozno.
Pripremit ću nešto.
Ne.
Uskoro je moram nahraniti.
Od cjepiva je izgubila apetit pa ne jede.
Hranim je na silu svaka dva sata.
Moram joj davati i lijek.
Ja ću.
Nakon što ti nešto skuham.
Mama, dođi i jedi.
Mama.
Ajme.
Trebala bi spavati na krevetu.
- Gdje ti je mama? - Zaspala je dok sam kuhala.
Sigurno je budna već danima i brine se za tu macu.
A maca?
Na krevetu je.
Mora jesti i uzimati lijekove.
- Ja ću joj dati kad operem ruke. - Dobro.
Hvala.
PRIJENOS TEHNOLOGIJE
ZA: KO SEUNG-CHEOLA
BILJEŠKE SASTANAKA
METODA AKVIZICIJE
Izgleda da imamo osnovni okvir.
Vjerojatno nemaju pojma da imamo ovu snimku.
Ali to neće biti dovoljno.
G. Ko je doista razborit.
Mislim da riječi Ha Du-sika
neće biti dovoljne za zaključni dokaz.
Dokaz koji pokazuje da je g. Ko sve to smislio
sigurno je kod Bluestonea.
Pretpostavljam.
Ali zašto bi se toga odrekao? Na istoj su strani.
Gadovi pokvareni.
Zapravo,
Optalyn je tužio Bluestone.
Zašto?
Optalyn je kupio Hynic Core
zbog njihove NPU tehnologije.
Ali nakon kupnje shvatili su da je softver šifriran
i da operacijska logika jezgre nije ni dokumentirana.
Tu tehnologiju sad ne mogu koristiti.
Što to znači?
Hynic Core im je zatajio neke tehničke dokumente?
Ne.
Bluestone ne bi na to pristao. Sve su uzeli.
Ali dok smo razvijali tu tehnologiju,
nismo zabilježili baš sve.
Kako bi ta tehnologija onda mogla biti implementirana?
Pa, samo je primijenite.
Sve je ovdje.
Zato su i sumnjali na pronevjeru.
Zadržao sam i financijske zapise.
„Odbor za razvoj FPGA kupljen je za 8,8 milijuna wona
dana 21. ožujka 2023., s porezom.”
„HBM3 memorijski modul kupljen je za 13,2 milijuna wona
dana 12. travnja, s porezom.”
- Vratit ćemo vam tvrtku. - Što?
- Doista? - Da.
Moramo se naći s tvrtkom koja upravlja imovinom.
To bi moglo stvoriti razdor između njih.
Cherry.
Dušo?
Ji-eun pazi na nju.
Stvarno?
Odmori se. Rekla sam ti, Ji-eun je profić.
Nahranila ju je i dala joj je lijek.
Trebala bi se pošteno naspavati.
Hajde.
Mislim da joj je malo bolje. Igra se s Ji-eun.
Bez brige. Naspavaj se.
Zašto si odjednom odlučila nabaviti mačku?
Tvoj tata
je rekao da će mi pomoći dok sam sama.
Zaboga…
Meni nisi dala da je imam.
Nisam, jer još uvijek nisam sigurna da se mogu brinuti o njoj.
Ali kod uzgajivača,
vidjela sam Cherry.
Podsjetila me na Hyo-ju.
Hyo-ju?
Cherry ne čuje.
Ne zna ni mjaukati.
Stvarno?
Uzela sam je, a tamo joj je bilo dobro.
Znala sam da ja to ne mogu.
Ne zaslužujem biti ni majka.
Ne znam se brinuti ni o kome.
Ne govori to.
Cjepiva ponekad uzrokuju nuspojave.
Ne možeš sebe kriviti.
Hyo-ju se često znala ozlijediti kad je bila mala.
Možda zato što nije čula. Stalno se ozljeđivala,
ali nije puno plakala.
Glasnice su joj bile zdrave. Proizvodila je zvukove.
U jednom trenutku to je postala opsesija.
Postala sam nervozna ako Hyo-ju nije preda mnom.
Zato sam
pazila na nju
i pratila je po cijele dane.
Sad znam da sam je previše štitila.
Možda se zato
malo sporije razvijala.
Je li?
Zatim se dogodio onaj incident.
Kakav incident?
Nešto se dogodilo Hyo-ju?
Ne.
Ne Hyo-ju. Tebi.
Jer sam stalno bdjela nad Hyo-ju,
praktički sam te zanemarila.
Ne mogu biti odjednom na dva mjesta.
Sjećaš li se?
Onda
kad si pala niz stube.
Slabo.
Mislim da sam slomila desnu ruku
i lijevu nogu.
To je bio kaos.
Hyo-ju je kasnila u razvoju jer sam se toliko brinula,
a ti si nastradala
jer sam te zanemarila.
Stvarno sam…
grozna u svemu.
Ne govori to.
Dakle,
jesi li zato
dala teti da posvoji Hyo-ju?
To se nije dogodilo odmah.
Ja…
Povrijedila sam tvoju tetu na mnoge načine.
Kako?
Predstavila me tvom tetku prije nego što su se vjenčali
i saznala sam da je rođen gluh.
Ne znam zašto me to tada toliko naljutilo.
Rekla sam mnoge ružne stvari tvojoj teti.
Htjela je imati dijete,
ali rekla sam joj da to ne čini.
Pitala sam je koja je svrha da rodi gluho dijete.
To je grozno.
Znam.
Možda…
su moje riječi to i ostvarile.
Ispalo je da je tvoja teta neplodna.
Kad sam vidjela Hyo-ju…
Zapitala sam se je li moja kći kažnjena
za sve one grozne riječi koje sam uputila svojoj sestri.
Odjednom sam osjetila potrebu da joj se ispričam
pa sam je nazvala i odmah je dojurila.
Iako sama nije bila majka,
odmah je znala što Hyo-ju treba i želi.
Uvijek bezizražajnu Hyo-ju
ona je nasmijala.
Čak se smijala naglas.
Zapitala sam se
jesam li ja ikad čula glas Hyo-ju prije toga.
Hyo-ju je bila jedno,
ali bilo mi je žao što sam tebe zanemarila.
Žudjela si za majčinim dodirom.
Dotad nisam ni znala da si nadarena.
Nisam ti nikad pročitala neku knjigu.
Iako ti nikad nisam pročitala knjigu,
sama si naučila čitati korejsku abecedu.
Bila sam nevjerojatna kći.
Još si uvijek.
Da.
Nisi li gladna?
Malo.
Hoćemo li jesti ramyeon?
Nemoj biti apsurdna.
Hoćemo li?
Može četiri porcije?
Neka bude prijateljski.
Moj klijent se nada da će izbjeći parnicu.
Nitko ne traži parnicu.
To je posljednja mjera.
Trebamo razmišljati o Hashu.
„O Hashu”?
Radimo ovo za njegovo dobro.
Naš klijent Hashu je poput oca.
Kako bi Hash mogao pronaći sreću u nekoj dalekoj i stranoj zemlji
bez svog oca?
- Čekajte. - Njegov otac…
Emocije na stranu, gledajmo to s pravne strane.
Pravno gledajući, Hash je
zajedničko vlasništvo našeg klijenta i tuženika.
Skrbništvo je jasno definirano tijekom radnih dana i vikenda.
Pokušaj tuženika da ga odvede u inozemstvo
očito je kršenje ugovora
i predstavlja povredu prava na skrbništvo našeg klijenta.
Ne dođe li do dogovora,
podnijet ćemo sudsku molbu
za privremenu zabranu putovanja za Hasha.
Yoon Seok-hoon, možemo li razgovarati?
- Ne možete. - Ne!
Seon Yeon-a je tuženica u ovom zahtjevu za zabranom.
Ona je i druga strana u brakorazvodnom sporazumu.
Ali vi…
G. Jung Won-jun.
- Mr. Jang Won-jun. - Jung Won-jun.
Da, g. Jung Won-jun.
Vi nemate nikakve veze s ovom parnicom.
Kakva prava ima treća strana
da zahtijeva razgovor s našim klijentom?
Ako nešto morate reći,
recite to pred njegovim zastupnicima.
G. Yoon.
- Idete po Hasha? - Da.
Evo. Kupila sam mu nešto.
U znak zahvalnosti što ste mi pomogli.
Nisi trebala.
Moja mama je udomila macu,
pa sam ovo kupila u trgovini za kućne ljubimce.
Shvaćam. Tvoja mama sad ima mačku.
Da.
To je puno.
Poslastice i ogrlica.
Činilo mi se da je nema.
Hash ne voli ogrlice.
Ovo nije obična ogrlica.
Ima ugrađen GPS pa možete pratiti gdje je.
Ima i druge pametne funkcije.
Mala je pa mu ne bi trebala smetati.
Je li?
Lijepo.
Smijem li mu to osobno dati?
Nedostaje mi.
Odlazim čim mu dam.
Naravno. Slobodno.
Mogu upariti ogrlicu s aplikacijom na mobitelu.
Vaš mobitel?
Mogu sam.
Dobila sam detaljne upute, stoga dajte meni.
Dajte mi mobitel.
U redu.
Zdravo.
- Zdravo. - Bok.
Ja sam rođak Yoona Seok-hoona. Došao sam po Hasha.
Malo ste uranili.
Da.
Ali moram to potvrditi sa skrbnikom.
Odmah ću ga nazvati.
Čekajte.
Rekao je da je danas na sudu.
Ne, u redu je.
Samo trenutak.
Kako to mislite, netko ga je uzeo?
Pa,
rekao je da je vaš rođak.
Nemoguće.
G. Yoon, pogodite gdje smo.
NE ZOVITE POLICIJU
„Tata, molim te, budi mu odvjetnik.”
„Zašto glumiš nedostupnost?”
Ako ste voljni braniti ovog klijenta,
možete doći ovamo.
Adresa je
tajna!
Povijest zlostavljanja životinja znak je psihopatskih sklonosti.
OSOBNE INFORMACIJE
Možda je naudio i ljudima,
pa vidite ima li neriješenih slučajeva u blizini g. Junga.
SLUČAJEVI NESTANKA KUĆNIH LJUBIMACA U HUIWON-DONGU
G. Yoon.
G. Yoon, saberite se.
Moramo pronaći Hasha.
Može li malo brže?
G. Yoon, nemojte da vas obuzmu osjećaji.
Naš je cilj
da sigurno vratimo Hasha. Shvaćate li?
G. Yoon, ovamo.
- Izgleda da je to to. - Da.
Hash.
Okrenite se.
Hash.
Kvragu.
Hej!
Dobro ste pronašli ovo.
Mislio sam da ćete doći sami,
pa sam vas došao pozdraviti.
Ali vidim da ste poveli mlađu kolegicu.
Da. Zovem se Kang Hyo-min.
Došla sam
jer mi je bilo krivo što vam je bilo neugodno
tijekom posljednjeg sastanka.
Kad vas vidim ovakvog,
shvaćam kako razmišljate.
Kako to?
Zastupat ćemo vas.
Pobrinut ćemo se da ne odete u zatvor.
Je li to moguće?
Došli ste k nama zbog ugleda g. Yoona?
Da. Doista je slavan.
Ali mišljenja se razlikuju, stoga sam pripremio nešto.
Nije bilo jednostavno.
Srećom, imam nevine oči.
Brzo se svidim i ljudima i životinjama.
Samo ja tako mislim?
Ne izgledaju li nevino?
Izgledaju.
G. Jung.
Slušajte me dobro.
Sigurna sam da u cijeloj Koreji
samo Yoon Seok-hoon može spriječiti da odete u zatvor.
Ako nam vratite Hasha,
zastupat ćemo vas. Zar ne, g. Yoon?
Hvala na ponudi.
Ali teško vjerujem ljudima.
Zadržat ću Hasha dok slučaj ne bude riješen.
Odvjetništvo nije tehnička vještina, već umjetnička forma.
Ako odvjetnik iskreno prenese svoju istinu sucu,
to može dovesti do boljeg ishoda.
Ako vas istinski želi braniti, pronaći će način.
Ali samo s tehničkim pristupom, ishod može biti gori.
Ako nastavite držati Hasha za taoca,
istinsko odvjetništvo neće biti moguće.
Ako nam ga vratite,
iskreno ćemo dati sve od sebe da vas branimo
iz zahvalnosti.
Zar ne?
Dirnut sam.
Da, tako ćemo. Oslonit ću se na vas.
U redu.
Doista ćete me braniti?
Da.
Znate što će se dogoditi pokušate li nešto?
I što će se dogoditi Hashu.
Tijekom godina,
igrao sam se s 14 pasa i 13 mačaka.
Ne smijemo dopustiti da bude 15 pasa.
Dat ću sve od sebe.
To je to.
Idemo.
Ne ljutite se na mene?
Sad smo u istom timu.
Ne smijemo si ništa zamjerati.
Računam na tebe.
Veselim se i suradnji s vama, gđo Kang.
Bok, Hash.
Igrat ćemo se drugi put. Bok!
Hash.
Žao mi je.
Jako mi je žao, Hash.
Hash.
Srećom, nije pretrpio ozbiljne ozljede,
ali ima mikrofrakturu uzduž rebra,
i rad probavnog sustava je oslabljen zbog velikog stresa.
Fraktura nije ozbiljna,
trebala bi zacijeliti uz odmor i liječenje,
ali trenutačno bi psihološka utjeha trebala biti prioritet.
- Siroti mali. - Što je s tobom?
Utišaj se.
Nisi li čuo da mu treba mir?
Ja ću večeras uzeti Hasha.
Dobro?
Dobro.
Yoon Seok-hoon, moramo razgovarati.
Znam da nije na meni da kažem, ali trebali biste to učiniti kasnije.
G. Yoon je imao jako naporan dan.
TAKSI SLOBODNO
G. Yoon!
LOKACIJA, UDALJENOST
- Skrenite sljedeću ulicu desno. - Može.
Računam na vas.
Bok, mace. Ovdje sam.
Dođite. Idemo jesti.
Ovdje nadzorna kamera ne vidi.
Tako je. To je to mjesto.
Gade jedan.
- Što se ovdje događa? - Možda je član žrtvine obitelji.
Žrtva je starija osoba bez rodbine.
Možda je vlasnik zlostavljane životinje?
Vjerojatno nije.
To je činio napuštenim psima i mačkama lutalicama.
Bez obitelji ili vlasnika,
vjerojatno bi se izvukao s upozorenjem.
Zato je to još više uznemirujuće.
Kakvo govno.
Zaslužuje da ga netko prebije.
Ajme.
Da ga zaustavimo?
Čekaj da pojedem ovo pecivo.
Govno jedno malo.
Tata!
Tata je udario Hasha.
Jako me boli, tata!
Zezao si se s pogrešnim.
Pojedi ovo.
Svatko može vidjeti koliko je jadan.
Prokleti psihopat.
Da vidimo kako ti se sviđa.
Hej!
Jung Wu-sol, imaš pravo na šutnju.
Imaš pravo na pregled opravdanosti presude
i na obranu.
- Nosi se. - Ne miči se!
Pustite me!
Hej, gospodine.
Ondje su nadzorne kamere.
Idite onuda.
Taj čovjek.
Zašto ste ga uhitili?
Prebio je stariju osobu bez obitelji gotovo nasmrt.
Na samrti je.
Kako je Hash?
Upravo je zaspao.
Rekla sam ti da uđeš.
Dobro sam.
Pokupit ću ga sutra.
Dobro.
Što ti se dogodilo?
Bok.
Won-jun mi je rekao.
Tražio si preliminarnu zabranu?
Mora doći do toga?
Trebao bih ti dopustiti da odvedeš Hasha?
Htjela sam razgovarati s tobom o tome.
Preostalo je još puno vremena.
Won-jun je samo bio sitničav.
Ako ne sad, dogodit će se nekad.
Što bih onda trebala?
Napustiti ga u Koreji?
„Napustiti ga”?
Ostaje sa mnom pa ga napuštaš?
Ne.
Nisam to mislila.
Kako da znam da ga ondje nećeš napustiti?
Što to znači?
Zašto ne?
Učinila si to vlastitom djetetu.
Kako da povjerim Hasha tako bezdušnoj osobi?
Sad mi to spominješ?
Dugo ti je trebalo.
Da, bezdušna sam.
Rekla sam da ne želim dijete.
Htjela sam da nestane čim sam zatrudnjela.
Nevjerojatna si.
Kažeš to kao da je ništa.
Ovo ni meni nije lako.
Razmislila sam o tome, ali kad je došlo do toga,
oklijevala sam.
Oklijevala sam.
Da nisi, ne bi bila čovjek.
Nisam bila sigurna, ali nalazi ultrazvuka nisu bili dobri.
Bilo je moguće oštećenje neuralne cijevi.
Na stranu mi,
ali što je s bebom koja se tako rodi?
Bi li bila sretna?
Trebala si mi reći.
Trebala si mi reći, Yeon-a.
Da jesam, rekao bi mi da rodim.
S teškoćom ili bez nje, koju god odluku donio,
bio bi nesretan zbog toga.
Svejedno si mi trebala reći.
Trebala si mi pomoći da te razumijem.
Zar si mi ikada dao priliku?
Tada si trebao učiniti ovo.
Nazvati me bezdušnom,
naljutiti se i pitati me zašto sam to učinila.
Mogla sam ti bar pokušati objasniti.
Izbjegavao si tu temu.
Kad je na televiziji bila emisija o roditeljstvu, promijenio si program.
Izbjegavao si djecu.
I intimnost.
To je bilo…
za tvoje dobro. Mislio sam na tebe.
Dao sam ti vremena da zacijeliš.
Ne.
Ne, to je bilo…
Gušilo me. Osjećala sam se zarobljeno.
Bez obzira na tvoje namjere,
zanemarili smo našu vezu.
I zaglibili smo.
Ne, ja nisam.
Pomisliti da tek sad razgovaramo o tome…
Nisi mi to nikad trebala reći.
Ti…
Tako si…
POZIV YOON SEOK-HOON
Nije li pristojno uzvratiti poziv?
Samo je pobjegao.
Zabrinuta sam za njega.
Možda spava?
Halo? G. Yoon?
Niste spavali?
Što?
G. Yoon.
Što se dogodilo?
Izgleda bolno.
Je li u blizini ljekarna?
Ajme, kako se to dogodilo?
Zaboga.
KAKO POSTATI ODVJETNIK
Ne želim živjeti u obitelji bez ljubavi.
- Ovo je kršenje ugovora. - Kakvo kršenje?
Odlučili smo zajedno odgajati dijete bez bračnog odnosa.
To negira bit braka. To je ništavno.
- Razgovarajmo na trenutak. - O čemu?
Što? Sad?
- Što to radite? - Ovo je neprihvatljivo.
Želite moju ostavku?
Trebate moj pristanak.
G. Yoon je bio ovdje?
Zašto ti se ne sviđam?
- Seok-hoon… - Seok-hoon?
Idi danas sa mnom na spoj.
Prijevod titlova: Davor Levak